5-7 ta' Novembru, 2004 Nhar is-Sibt u l-Ħadd, 6 u 7 ta' Novembru, 2004, se isir Festival tal-Kittieba Emergenti fil-Mediterran bis-sehem ta' awturi minn Ċipru, l-Italja, il-Greċja u Malta fit-Teatru tal-Kavallier ta' San Gakbu fil-Belt. Iż-żewġ lejliet tal-festival jibdew fis-7.30pm u kull lejla se jaqraw kittieba differenti. Kulħadd huwa mistieden biex jattendi u d-dħul huwa b'xejn. Barra minn hekk, nhar il-Ġimgħa 5 ta' Novembru wara nofsinhar u l-għada s-Sibt filgħodu se jsir seminar fil-Kavallier ta' San Ġakbu dwar ix-xena internazzjonali tal-pubblikazzjoni u l-aċċess ta' l-awturi li ma jiktbux bl-Ingliż għas-suq dinji tal-kotba. Fil-proġett Klandestini saru għadd ta' sessjonijiet ta' taħriġ għal kittieba emerġenti fil-Mediterran. F'dawn is-sessjonijiet l-awturi tħarrġu fil-kitba kreattiva bil-lingwa tagħhom u bl-Ingliż taħt il-gwida ta' tliet kittieba stabbiliti bbażati fir-Renju Unit, Sinéad Morrissey (għal Ċipru), Maurice Riordan (għal Malta), u George Szirtes (għall-Greċja). Il-festival tal-Kittieba Emergenti fil-Mediterran u s-seminar dwar il-pubblikazzjoni huma parti mill-proġett ta' kitba kreattiva "Klandestini" mmexxi minn Inizjamed u l-British Council. Il-kittieba Maltin se ntgħażlu biex jieħdu sehem huma Clare Azzopardi, Stanley Borg, Norbert Bugeja, Priscilla Cassar, Maria Grech Ganado, u Adrian Grima. Adrian Grima se jaqra l-poeżija bl-isem ta' "Distanzi". Għal aktar tagħrif dwar Klandestini ara l-website ta' Inizjamed u ta' Klandestini.